Koroonaviirus muutis paljudes ettevõtetes praktikantide värbamise tingimusi: mõned firmad ei pakkunud seda tänavu üldse, teised aga mõtlesid näiteks tarkvarainsenere koolitades tulevaste töötajate peale.
Ericssoni personalijuht Baltimaades Katri Jürine kinnitas, et neile pakub praktika võimaluse end tööandjana tudengeile tutvustada, kaasata neid lisatööjõuna ja koguda ideid. "Seeläbi kaardistatakse tulevikuks ka andekaid ja tublisid inimesi, mõeldes ettevõtte järelkasvule," lisas ta.